《送朱州判子还家》
宋代·郑亮

君家住在于山麓，门前旧种桑榆绿。遥望葱葱知故家，况有清阴庇邻曲。

记得当年二月时，缲车轧轧蚕初丝。桑影欲斜春社散，榆烟新起午炊迟。

故乡别来今几载，树色重重长不改。石砌轻风落小钱，粉墙晚日垂高盖。

怜君近别复何如，依然绕屋青扶疏。感之忽尔有归思，因买孤舟还故居。

作者简介：郑漻，玉山（今属江西）人。高宗绍兴六年（一一三六），上书言用兵急切、边机利害二策（《建炎以来系年要录》卷一○六）。十一年第进士，调江阴县教授。事见明嘉靖《江阴县志》卷一二、一六。